கேள்வி: சிமா சமர் - ஆரம்பகால வாழ்க்கை என்பது என்ன?
பதில்: சிமா சமர், 3 பிப்ரவரி 1957 அன்று ஆப்கானித்தானின் கசுனி மாகாணம் சாகோரி மாவட்டம் பிறந்தார். இவர் கசாரா மக்கள் இனத்தைச் சேர்ந்தவர். பிப்ரவரி 1982இல் காபூல் பல்கலைக்கழகத்தில் மருத்துவத்தில் பட்டம் பெற்றார். பின்னார் காபுல் உள்ள ஒரு அரசு மருத்துவமனையில் மருத்துவம் பயின்றார். ஆனால் சில மாதங்களுக்குப் பிறகு தன்னுடைய சொந்த மாவட்டமான சாகோரிக்கு தனது பாதுகாப்பிற்காக ஓட வேண்டிய கட்டாயம் ஏற்பட்டது. அங்கு இவர் மத்திய ஆப்கானித்தானின் தொலைதூரப் பகுதிகளில் உள்ள நோயாளிகளுக்கு மருத்துவ சிகிச்சை அளித்தார். தற்போது ஆப்கானித்தானில் மனித உரிமை ஆணையத்தின் தலைவராக உள்ளார்.
கேள்வி: சிமா சமர் - தொழில் பற்றி விளக்கவும்.
பதில்: 1984ஆம் ஆண்டில், ஆப்கானித்தான் ஜனநாயகக் குடியரசின் அரசாங்கம் இவரது கணவரை கைது செய்தது. சமர் தனது இளம்வயது மகனுடன் அண்டை நாடான பாக்கித்தான் தப்பிச் சென்றனர். பின்னர் பாக்கித்தான் மிஷன் மருத்துவமனையின் அகதி கிளையில் மருத்துவராக பணிபுரிந்தார். ஆப்கானித்தான் அகதிப் பெண்களுக்கான மொத்த சுகாதார வசதிகள் இல்லாததால் மன உளைச்சலுக்கு ஆளான இவர், 1989ஆம் ஆண்டு பாக்கித்தானின் குவெட்டா சுஹதா அமைப்புயும் சுஹதா மருத்துவமனையையும் நிறுவினார். சுஹதா அமைப்பு ஆப்கானித்தான் பெண்கள் மற்றும் சிறுமிகளுக்கு சுகாதார பராமரிப்பு வழங்குதல், மருத்துவ ஊழியர்களுக்கு பயிற்சி அளித்தல் மற்றும் கல்விக்காக அர்ப்பணிக்கப்பட்டது. அடுத்த ஆண்டுகளில் மருத்துவமனையின் மேலும் பல கிளைகள் ஆப்கானித்தான் முழுவதும் திறக்கப்பட்டது.